आम आदमी पार्टी ने प्रयागराज सीट पर इन्हें बनाया अपना उम्मीदवार, कहा- रचेंगे इतिहास  
सिंह ने कहा- बाल्मीकि जीतकर देश की पहली किन्नर सांसद बनेंगी
किन्नर अखाड़े की महामंडलेश्वर हैं भवानी नाथ बाल्मीकि
दिल्ली अंतरराष्ट्रीय फिल्म महोत्सव के निर्णायक मंडल में थीं बाल्मीकि
आम आदमी पार्टी (Aam Aadmi Party) ने उत्तर प्रदेश (UP) के प्रयागराज (Prayagraj) में किन्नर अखाड़े की महामंडलेश्वर भवानी नाथ बाल्मीकि (Bhavani Nath Balmiki) को लोकसभा प्रत्याशी बनाया है. पार्टी की PAC की मीटिंग के बाद सांसद संजय सिंह (Sanjay Singh) ने इसकी घोषणा की.
आम आदमी पार्टी (AAP) ने लोकसभा चुनाव में अपने पहले किन्नर उम्मीदवार के रूप में प्रयागराज से किन्नर (Third Gender) अखाड़े की महामंडलेश्वर भवानी नाथ बाल्मीकि (Bhavani Nath Balmiki) को चुनाव मैदान में उतारा है.
आप के राज्यसभा सदस्य संजय सिंह ने शुक्रवार को बाल्मीकि से मुलाकात के बाद उनकी उम्मीदवारी की घोषणा की.
संजय सिंह ने ट्वीट कर बताया किन्नर ‘‘अखाड़ा की भवानी मां प्रयागराज से आप की प्रत्याशी होंगी.'' सिंह ने कहा कि उन्हें उम्मीद है कि बाल्मीकि चुनाव में जीत दर्ज कर देश की पहली किन्नर सांसद बनेंगी.

किन्नर अखाड़ा की भवानी माँ प्रयागराज से AAP की प्रत्याशी होंगी। pic.twitter.com/LLhySk3Ayk
दिल्ली अंतरराष्ट्रीय फिल्म महोत्सव के निर्णायक मंडल की सदस्य रही 46 वर्षीय बाल्मीकि सामाजिक कार्यकर्ता हैं.
बाल्मीकि के अलावा आप के उत्तर प्रदेश से अन्य उम्मीदवारों में आजमगढ़ की लालगंज लोकसभा सीट (सुरक्षित) से अजीत सोनकर, संभल से अंजू सैनी और कानपुर देहात क्षेत्र से आशुतोष ब्रह्मचारी शामिल हैं.